**Martie 2022**

**4.19 - rata şomajului înregistrat în evidenţele AJOFM Sălaj în luna februarie 2022**

La sfârșitul lunii februarie 2022 în evidențele Agenției Județene pentru Ocuparea Forței de Muncă Sălaj erau înregistrați 4358 șomeri (din care 1824 femei), rata șomajului fiind de 4.19%.

Comparativ cu luna precedentă, când rata șomajului a fost de 4.28%, în luna februarie acest indicator a înregistrat o scădere de 0,09pp.

Din totalul de 4358 persoane înregistrate în evidențele AJOFM Sălaj, 822 erau beneficiari de indemnizaţie de şomaj, iar 3536 erau șomeri neindemnizați. În ceea ce privește mediul de rezidență, 3593 șomeri provin din mediul rural și 765 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4358 |
| < 25 ani |  634 |
| între 25-29 | 310 |
| între 30-39 | 906 |
| între 40-49 | 1121 |
| între 50-55 | 703 |
| peste 55 ani | 684 |

Șomerii cu studii primare sau fără studii au ponderea cea mai mare în totalul şomerilor înregistraţi în evidenţele AJOFM Sălaj 44%, urmat de cei cu studii gimnaziale 28%, iar 12% au absolvit învăţământ profesional. Șomerii cu nivel de pregătire liceal şi postliceal reprezintă 13% din totalul șomerilor înregistrați, iar cei cu studii superioare sunt 3%.

Structura șomerilor înregistrați pe nivel de ocupabilitate, stabilit prin profilare, se prezintă astfel: 1987 persoane foarte greu ocupabile, 1613 greu ocupabile, 593 mediu ocupabile, iar 165 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

Informaţii detaliate despre structura şomajului la nivelul judeţului Sălaj sunt afişate pe pagina de internet a AJOFM Sălaj la adresa www.salaj.anofm.ro.

 **Agenția Județeană pentru Ocuparea Forței de Muncă Sălaj**